**Odporúčaný spôsob montáže**:

[Betónový obklad](http://www.kamenta.sk/kamenne-obklady-1) sa lepí na bežne dostupné priemyselné flexibilné lepidlá. Tieto lepidlá si môžete zakúpiť v predajniach stavebnín. Dôležité je, aby bolo lepidlo flexibilné a určené na lepenie veľkoformátových obkladov a dlažieb do exteriéru.

Tieto flexibilné lepidlá väčšina výrobcov deklaruje ako najlepšie z celej výrobnej rady a často nesú aj označenie C2TE. Na lepidle sa určite neoplatí šetriť napr. zakúpením nižších rád flexi lepidiel, ktoré sú určené pre maloformátové obklady.

Podklad:
Úprava podkladu si pri bežnej aplikácii vyžaduje zvláštnu pozornosť- musí byť čistá , suchá, zbavená prachu, zbavená mastnoty, bez náterov , nosná a súdržná.

Na ošetrený podklad je potrebné aplikovať vhodný adhézny mostík , ktorý Vám odporúčia vyškolení predajcovia penetračných náterov.

Pre zvýšenie pevnosti podkladovej plochy sa odporúča a používa tzv. dvojité kotvenie (8ks/m2, kotvy s oceľovým tŕňom) spolu s dvojitým presieťkovaním. Na sieťkovanie sa používa tzv. pancierová sieťka ktorá znáša vyššiu záťaž. Rozhodujúca je aj celková výška obkladu.

V prípade akýchkoľvek nejasností resp. pochybností ohľadom pevnosti, zloženia , statiky atď. podkladovej plochy je potrebné sa obrátiť na vyškolený personál v špecializovaných predajniach stavebnín.

Lepenie:

Pred nanesením lepidla podkladovú plochu a betónové platne navlhčíme vodou.
Nanášanie lepidla sa robí celoplošne t.j. lepidlo sa nanesie na celú plochu obkladu zubatým hladítkom tzv. hrebeňom.
Lepiacu zmes ktorá je pri nalepení betónovej platne na stenu vytlačená nad jej povrch, je potrebné okamžite zotrieť a povrch očistiť.

Impregnácia:

Ako finálnu povrchovú úpravu sa odporúča impregnácia. Existujú rôzne druhy impregnácie ktoré majú len fixačnú (ochrannú) funkciu a teda vzhľad betónového obkladu nemenia, alebo impregnácie ktoré zároveň zvýraznia farbu a štruktúru betónu, prípadne impregnácie s tzv. mokrým efektom. S výberom impregnácie Vám radi poradia v špecializovaných predajniach , napr. Stachema. V každom prípade odporúčame impregnačný náter si vyskúšať na vzorke , aby ste mohli s istotou určiť, že zodpovedá Vašim predstavám.